
Brug prompten iterativt (gentagende og gradvis forbedrende). Brug prompten først til at få styr på selve målet, og derefter igen til at kvalificere dine evalueringskriterier. Det er ofte dér kvaliteten for alvor løfter sig.
PromptJeg vil arbejde med et mål og bruge SMARTE-modellen som ramme. Hjælp mig med at kvalificere og forbedre mit mål ved at stille uddybende spørgsmål og komme med konkrete forslag.
Her er mit foreløbige mål: [indsæt mål]
Gennemgå målet trin for trin, og hjælp mig med at styrke det inden for hver dimension:
· Specifikt: Er målet klart og tydeligt formuleret? Hvad skal præciseres?
· Målbart: Hvordan kan jeg måle fremdrift og succes?
· Attraktivt: Hvorfor er målet vigtigt for mig/organisationen? Hvordan styrker jeg motivationen?
· Realistisk: Er målet opnåeligt med de ressourcer, jeg har? Hvad skal justeres?
· Tidsbestemt: Hvilken tidsramme er relevant og realistisk?
· Evaluerbart: Hvordan og hvornår følger jeg op? Hvad er mine kriterier for evaluering?
Afslut med at formulere et forbedret og skarpt SMARTE-mål samt 2–3 konkrete næste skridt.

Bonus
Du kan evt. tilføje denne sætning til dit mål:
Jeg følger op på dette mål hver [indsæt tidspunkt], hvor jeg vurderer fremdrift og justerer min indsats.

